      [image: ]
REPUBLIKA HRVATSKA
KARLOVAČKA ŽUPANIJA

[image: ]OPĆINA RIBNIK
OPĆINSKO VIJEĆE

KLASA: 601-03/22-01/1

Ribnik, 20. prosinca 2022
 
Temeljem članka 2. i članka 49. Zakona o predškolskom odgoju i obrazovanju ( „Narodne novine“ 10/97, 107/07, 94/13, 98/19, 57/22 ) i članka 31. Statuta Općine Ribnik („Glasnik Karlovačke županije“ broj 18/13, 17/16, 04/18, 21/20, 19/21 i 13/22), Općinsko vijeće Općine Ribnik na svojoj  10. redovnoj sjednici održanoj dana  20. prosinca 2022. godine, donosi



ODLUKU
o uvjetima i načinu sufinanciranja ekonomske cijene u Dječjem vrtiću “Pčelica” Žakanje za djecu s područja Općine Ribnik 


Članak 1.

Odlukom o uvjetima i načinu sufinanciranja ekonomske cijene u Dječjem vrtiću “Pčelica” Žakanje, Žakanje 59D,  ( u daljnjem tekstu : dječji vrtić) za djecu s područja Općine Ribnik  utvrđuju se uvjeti i način sufinanciranja ekonomske cijene u dječjem vrtiću za djecu s područja Općine Ribnik . 

Članak 2. 

Smještaj djece u dječjem vrtiću, u smislu ove Odluke, obuhvaća programe odgoja i obrazovanja, zdravstvene zaštite,  prehrane i socijalne  skrbi koji se ostvaruje u dječjem vrtiću.

Članak 3.

Pravo na sufinanciranje  troškova  smještaja djece u djećjem vrtiću, ostvaruje se za djecu koja, kao i njihovi roditelji ( samohrani roditelj ) /posvajatelji, (u daljnjem tekstu: korisnici usluga) imaju prebivalište na području Općine Ribnik. 

Članka 4.

Korisnicima usluga smještaja djece u dječjem  vrtiću,  Općina Ribnik sufinancira cijenu smještaja  u iznosu  60% ekonomske cijene dječjeg vrtića “Pčelica”.

Članak 5.

Sredstva za uslugu smještaja djece u dječjem vrtiću Općina će doznačivati temeljem:
· izdanih potvrda o sufinanciranju programa predškolskog odgoja i obrazovanja,
· mjesečnih obračuna dječjeg vrtića sa specificiranim podacima o djeci koja borave u dječjem vrtiću.

Članak 5.

Potvrdu o sufinanciranju smješaja u dječjem vrtiću korisniku usluge izdaje Jedinstveni upravni odjel Općine Ribnik na temelju sljedeće dostavljene dokumentacije:
· popunjenog i potpisanog zahtjeva za sufinanciranje,
· preslike uvjerenja o prebivalištu djeteta (ne starijeg od 6 mjeseci),
· preslike osobne iskaznice ili uvjerenja o prebivalištu roditelja (ne starijeg od 6 mjeseci),


Članak 6.

Pravo na sufinanciranje troškova smještaja djece u dječjem vrtiću , ostvaruju korisnici usluge koji imaju podmirene sve zakonske i ugovorne obveze prema Općini Ribnik.
Članak 7. 

Stupanjem na snagu ove Odluke, prestaje važiti Odluka o uvjetima i načinu sufinanciranja ekonomske cijene u Dječjem vrtiću “Čarolija” Žakanje za djecu s područja Oćine Ribnik ( Glasnik Karlovačke županije br. 36/18).


Članak 8. 

Ova Odluka stupa na snagu osmog dana od dana objave u „Službenom glasniku Općine Ribnik“.



PREDSJEDNICA OPĆINSKOG VIJEĆA
GABI  TOMAŠIĆ

